En el seu palmarès destaquen una medalla de bronze en els 4x100 metres estils del Campionat d'Europa de natació de 1962 i una de plata, en els 100 metres esquena, i una de bronze, en els 4x100 metres estils, en l'edició de 1966. Als Jocs de l'Imperi Britànic i de la Comunitat guanyà cinc medalles d'or i una de plata en les edicions de 1962 i 1966 en proves d'esquena i estils. Als campionats nacionals de l'ASA guanyà cinc vegades el títol de les 110 iardes esquena (1962, 1963, 1964, 1966, 1967) i tres el de les 220 iardes esquena (1964, 1966, 1967).